I den sidste ende er det springende punkt naturligvis, hvad det koster at få renoveret eller lavet helt nyt badeværelse. For badeværelset er uden sammenligning det dyreste rum i boligen. Så der er god grund til at være opmærksom på, hvorvidt du rent faktisk kan finde budget til at indfri dine badeværelsesdrømme.  For prisen på det nye badeværelse afhænger naturligvis af omfanget på opgaven.   Vælger du at give badeværelset den helt store tur, kommer et nyt badeværelse hurtigt til at koste en pris i omegnen af 30.000,- kr. pr. m2. For lige så snart du skal til at ændre på afløb, elinstallationer og lægge nye fliser og klinker, begynder det for alvor at blive dyrt.  Derfor kan et helt nyt badeværelse nemt komme til at koste det samme, som hvis du fik lagt nyt tag på hele huset.  Til gengæld kan du så se frem til en pæn værdiforøgelse på hele boligen på grund af det nye badeværelse. For badeværelset – og køkkenet – er oftest det første, folk river ud, når de køber bolig. Så kan de spare i det mindste en af de større renoveringsprojekter, er de også klar til at give mere boligen.